arnastofnun/IGC-2024 huggingface dataset:
Vífilsstaðavatn

Vífilsstaðavatn er vatn í jökulsorfinni laut í Garðabæ. Vatnið er 27 hektarar. Það er í 38-40 m hæð yfir sjávarmáli. Meðaldýpt vatnsins er 0,5 m. Útfall úr vatninu fer í vestur í Vífilsstaðalæk og rennur til sjávar í Arnarnesvog. Berggrunnur á vatnasviði Vífilsstaðavatns er að mestu grágrýti en innst á svæðinu Vatnsbotnar er bólstraberg og móberg. Vatnið er umlukið holtum á þrjá vegu og eru hlíðarnar brattar norðan og sunnan megin og lítið undirlendi við vatnið. Áður var í holtunum lítill gróður en nú vex þar lúpína og birki. Mjög lítið yfirborðsvatn rennur í vatnið heldur fær það vatn úr grunnvatni bæði frá lindum sem eru í vatninu sjálfu og úr lindum í Dýjakrókum sem eru suðaustan við vatnið.

Vatnið og umhverfi þess voru friðlýst árið 2007 og nær friðlýsingin yfir 188 hektara en það eru vatnið og og hlíðarnar að sunnan- og austanverðu upp frá vatninu að meðtöldu Grunnavatnsskarði.

Í vatninu eru sérstæðir stofnar  bleikju, urriða, áls og hornsíla. Hornsílin í vatninu eru mjög sérstök þar sem þau skortir kviðgadda. Glerálar frá Ameríku og Evrópu ganga upp Vífilsstaðalæk í Vífilsstaðavatn og rannsóknir á lífríki vatnsins hafa leitt í ljós að á vatnasviði Vífilsstaðavatns mætast Evrópu- og Ameríkuálar en Ísland er eina landið sem vitað er að það gerist. í Hraunholtslæk við ósinn hefur flatfiskurinn Ósalúra fundist.

Á botni Vífilsstaðavatns mynda vatnaplöntur þéttar breiður og er síkjamari (Myriophyllum alterniforum) ríkjandi.

Andfuglar verpa við vatnið og mófuglar umhverfis það. Í vatnnu er fjöldi smádýra svo sem efjufló, rykmýslirfur, vatnabobba, vorflugupúpur og blóðsugur.

Umhverfis vatnið er útivistarstígur um 2,6 km. Reist var heilsuhæli (berklahæli) á jörðinni Vífilstöðum og stendur húsið nálægt vatninu.
Selvogsgata

Selvogsgata er gönguleið milli Hafnafjarðar og Selvogs í Árnessýslu. Fyrr á tímum var leiðin kölluð Grindaskarða- eða Kerlingarskarðsvegur og einni Selvogsmannaleið. Leiðin var farin þegar bændur í Selvogi sóttu kaupstað í Hafnarfirði og vermenn fóru á verstað. Þegar brennisteinsvinnsla var í Brennisteinsfjöllum um miðja 19. öld var brennisteinn fluttur eftir gönguleiðinni til Hafnarfjarðar og fluttur þaðan í skip.
Atvinnubótastígur

Atvinnubótastígur er stígur sem upphaflega átti að liggja frá Suðurlandsbraut í Reykjavík að Lækjargötu í Hafnarfirði. Byrjað var að vinna við stíginn þann 1. febrúar 1918 en haustið áður veitti ríkisstjórnin sveitastjórnum dýrtíðarlán svo þær gætu ráðið fjölskyldumenn í vinnu. Á stígnum átti að vera sjö metra breiður vegur sem væri þannig að járnbrautarteinar væru austan megin en vestan megin vegarins væri fyrir umferð ökutækja og reiðmenn. Vegurinn var aldrei kláraður. Hluti af stígnum (420 m) hefur varðveist í Garðahrauni. Er sá kafli átta metra breiður með vönduðum hleðslum yfir hraungjótur.

Í Morgunblaðinu 12. janúar 1918 segir: „Dýrtíðarvinna. 235 menn eru nú í dýrtíðarvinnu. Er unnið að grjótmulningi, holræsagerð og undirbúningi hins nýja Hafnarfjarðarvegar. Þessa síðustu dagana hafa þó verið vanhöld á verkamönnum vegna kuldans. Sumir alls eigi komið til vinnu, en aðrir farið um miðja daga og sumir þá allmjög kaldir.“

Göngustígur í Garðahrauni upp í Urriðaholt og Heiðmörk liggur þvert á Atvinnubótastíginn.
Hoya lanceolaria

Hoya lanceolaria er fjölær jurt í vaxblómaættkvísl. Útbreiðslan er á Nýju-Guíneu.
Lón (Austur-Skaftafellssýslu)

Lón er sveit við samnefndan flóa á suðaustanverðu Íslandi. Í suðvestri markast sveitin af Vestrahorni en í norðaustri af Eystrahorni. I flóanum eru tveir minni firðir sem heitra Papafjörður og Lónsfjörður. Papafjörður er fær litlum skipum, og við hann er Papós þar sem var rekin verslun á ofanverðri 19. öld. Þar fyrir sunnan eru Papatættur, sem sagðar eru vera leifar keltneskrar byggðar.

Þórisdalur, Lónsöræfi og önnur víðerni.

Upp af sveitinni gengur Þórisdalur, þar bjó Þórður Þorkelsson Vídalín (1661 – 1742), frægur lærdómsmaður. Um Þórisdal rennur Jökulsá, frá jöklum til hafs, ósinn í víkinni milli fjarðanna tveggja. Fyrir ofan dalinn og umhverfis hann eru mikil víðerni, dalir, fjöll og jöklar, meðal annars Lónsöræfi, vinsæll meðal ferðamanna.

Forsæla.

Bærinn Syðri-Fjörður í Lóni stendur beint norður undir háum og bröttum hlíðum Vestrahorns, sem skyggja á sólina svo stóran hluta vetrar að bærinn er sagður vera eitt þriggja bæjarstæða á landinu þar sem sólar nýtur minnst (ásamt Baugaseli í Barkárdal og Birkihlíð í Súgandafirði). Um þennan bæ orti einhver:Mikaels frá messudegi

miðrar góu til

í Syðra Firði sólin eigi

sést það tímabil.Eiríkur Guðmundsson, sem var bóndi á Syðri-Firði snemma á 20. öld, orti um bæinn sinn:Lengi að þreyja í þessum skugga

þykir mörgum hart.

Samt er á mínum sálarglugga

sæmilega bjart.
Hoya lindaueana

Hoya lindaueana er fjölær jurt í vaxblómaættkvísl. Útbreiðslan er á Austur-Jövu.
Vatnsskarð eystra

Vatnsskarð eystra er fjallvegur á Austurlandi sem liggur frá Fljótsdalshéraði til Borgarfjarðar eystri og Bakkagerðis. Hann nær 431 metra hæð.
Arfleiðsluréttur

Arfleiðsluréttur er réttur hvers og eins að eignarrétti til þess að færa eignarrétt að eign yfir til annars í gegnum erfðir, hvort sem það er með erfðaskrá eða án. Þessi réttur getur verið takmarkaður með erfðasamningi, kvöðum skv. erfðaskrá, lagafyrirmælum, eða annars konar kvöðum.
Lausafjárbók

Lausafjárbók er þinglýsingabók sem er frábrugðin hinum að því leiti að skjöl hennar eru færð á tiltekinn eiganda en ekki tiltekna eign. Þrátt fyrir nafn bókarinnar vísi til lausafjár ber að merkja að hægt er að veðsetja lausafé í fasteignabók og til staðar eru sérstaklega tileinkaðar þinglýsingabækur fyrir einstakar tegundir lausafjár, sem sagt bifreiðabók og skipabók.
Skipabók

Skipabók er þinglýsingabók er heldur utan um þinglýst réttindi í skráningarskyldum skipum. Hins vegar er mögulegt að óskráningarskyld skip séu einnig í skipabókinni.
Veðsali

Veðsali (einnig þekktur sem veðþoli) er eigandi þeirrar eignar sem veðsett var. Veðsali er jafnframt veðskuldari ef það eru hans eigin efndir sem hin veðsetta eign á að tryggja.
Höfðaskógur

Höfðaskógur er skógur við Kaldárselsveg í landi Hafnarfjarðar. Er hann í kringum Hvaleyrarvatn. Landið er í umsjón Skógræktarfélags Hafnarfjarðar.

Nokkur uppblástur var á svæðinu um miðja 20. öld en á 6 &amp; 7. áratugnum voru flög grædd upp m.a. með lúpínu og hófst skógrækt upp frá því. Hákon Bjarnason skógræktarstjóri fór fyrir því.

Trjásafn, rósagarður og gönguleiðir eru um svæðið. Gróðrarstöðin Þöll hefur þar starfsemi.
The X-Files

The X-Files eru bandarískir vísindaskáldskaparþættir sem Chris Carter bjó til. Fyrstu þáttaraðirnar voru sýndar frá 1993 til 2002 á sjónvarpsstöðinni Fox. Þetta voru níu þáttaraðir og alls 202 þættir. Tíunda þáttaröð var sýnd árið 2016 og ellefta þáttaröðin 2018.

Aðalpersónur þáttanna eru alríkislögreglumennirnir Fox Mulder (David Duchovny) og Dana Scully (Gillian Anderson) sem glíma við dularfull mál sem geymd eru í X-skrám, og snúast oft um yfirnáttúruleg fyrirbæri.
Hoya minima

Hoya minima er fjölær jurt í vaxblómaættkvísl. Útbreiðslan er í Víetnam.
Hoya mengtzeensis

Hoya mengtzeensis er fjölær jurt í vaxblómaættkvísl. Útbreiðslan er í Kína til Víetnam.
Hoya minutiflora

Hoya minutiflora er fjölær jurt í vaxblómaættkvísl. Útbreiðslan er á Borneó.
Hoya oreogena

Hoya oreogena er fjölær jurt í vaxblómaættkvísl. Útbreiðslan er á Taílandi.
Hoya revolubilis

Hoya revolubilis er fjölær jurt í vaxblómaættkvísl. Útbreiðslan er í Kína og Víetnam.
EM Strasbourg Business School

EM Strasbourg Business School er evrópskur verslunarskóli með skólalóðir í Strassborg. Hann er stofnaður 1919. Árið 2019, var meistaranám hans í stjórnun (Master in Management program) í 79. sæti á heimsvísu skv. The Financial Times. Nám hans eru þrí-faggild af hinum alþjóðlegu samtökum AMBA, EPAS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 22 000 hollvini (alumni) í verslun og stjórnmálum, svo sem: Jean-Marc Zulesi (Franskur stjórnmálamaður).
Sannleiksregla stjórnsýsluréttarins

Sannleiksregla stjórnsýsluréttarins er meginregla í stjórnsýslurétti er felst í því að við meðferð mála sé stjórnvaldinu (eða öðrum handhafa stjórnsýsluvalds) skylt að taka stjórnvaldsákvarðanir í samræmi við sannleikann hverju sinni. Af þessu leiðir er stjórnvaldið ekki bundið af framsettum kröfum aðila málsins né gögnum hans, og getur jafnvel aflað sér gagna annars staðar frá eða tekið mið af breyttum aðstæðum frá því málareksturinn hófst.
Lærleggur

Lærleggur er lengsta bein í mannslíkamanum og er um 26% af hæð hverrar manneskju.

Hnúinn uppi til hægri er nefndum höfuð ("caput" á fræðimáli), ennfremur er talað um háls "collum" og meginhluta "corpus". Minni hlutar nefnast "trochanter major, trochanter minor, epicondylus lateralis og medialis".
Phil Collins

Phil Collins (fæddur 30. janúar 1951) er enskur trommuleikari, söngvari, lagahöfundur, og leikari. Hann er einna best þekktur fyrir þátttöku sinn í hljómsveitinni Genesis. Hann er einn af eingöngu þremur tónlistarmönnum, ásamt Paul McCartney og Michael Jackson, sem hefur tekist að selja yfir hundrað milljón eintök á heimsvísu bæði innan og utan hljómsveitar.
Endurreisnarstíflan

Endurreisnarstíflan í Eþíópíu (á ensku Grand Ethiopian Renaissance Dam, skammstafað GERD) er vatnsaflsvirkjun sem stíflar ána Bláu Níl sem fellur í Níl. Langvinnar deilur hafa verið milli ríkisstjórna Eþíópíu annars vegar og Egyptalands og Súdan hins vegar um stífluna vegna hugsanlegs vatnsskorts af völdum stíflunnar. Smíði stíflunnar hófst árið 2011.

Stíflan er í Benishangul-Gumuz héraðinu í Eþíópíu um það bil 15 km fyrir austan landamæri við Súdan. Áætluð stærð virkunarinnar er 6.45 GW og verður stíflan stærsta vatnsaflsvirkjun í Afríku þegar hún verður tilbúin og sjöunda stærsta vatnsaflsvirkun jarðar.
Grunnleigusamningur

Grunnleigusamningur er leigusamningur sem leigusali gerir við leigutaka sem veitir hinum síðarnefnda heimild til að bæta við og viðhalda eigin mannvirkjum á lóðinni. Á Íslandi er þetta leiguform algengast í þéttbýlum en í þeim tilvikum er jafnan sveitarfélagið eigandi jarðarinnar og íbúar þeirra leigutakarnir. Leigutökunum er óskylt að afla sér leyfis leigutakans nema um annað hafi verið samið, ólíkt því sem á við um venjulega leigusamninga.

Leigutíminn, leigugreiðslur og aðrir nánari skilmálar ráðast af hverjum grunnleigusamningi fyrir sig en að oft spannar leigutíminn 50 ár eða lengra tímabil. Í tilviki sveitarfélaganna er litið svo á að meginreglur stjórnsýsluréttarins leiði til þess að sérstök ástæða þurfi að liggja að baki uppsögnum sveitarfélaga á þeim samningum, en í framkvæmd er ágætlega sjaldgæft að slíkt gerist þegar leigutakinn er í skilum.
Stórkrabbar

Stórkrabbar (fræðiheiti: "Malacostraca") eru sá stærsti af sex flokkum krabbadýra, með um 40.000 núlifandi tegundir í 16 ættbálkum. Líkamar stórkrabba eru mjög fjölbreyttir, en til þessa flokks teljast meðal annars vatnakrabbar, humrar, krabbar, rækjur, ljósáta, gráloddur, marflær, og margar aðrar óþekktari tegundir. Stórkrabbar finnast alls staðar í hafi og líka sum staðar í ferskvatni og á þurru landi. Þeir hafa liðskipta líkama sem settir eru saman úr 20 (sjaldnar 21) liðum, og skiptast í höfuð, frambol og afturbol.
Nova TV

NovaTV er streymisveita í eigu Nova sem sýnir allar helstu sjónvarpsstöðvar á Íslandi. Notendur geta horft á allar opnu sjónvarpsstöðvarnar á Íslandi ásamt öðru efni í opinni dagskrá. Hægt er að spóla til baka í línulegri dagskrá og á Safninu er hægt að horfa eldra uppsafnað efni. Einnig geta notendur keypt aðgang að fleiri áskriftarstöðvum inn á NovaTV.

Sjónvarpsveitan er í boði fyrir alla sem staðsettir eru á Íslandi og hægt er að horfa á NovaTV í vafra og í NovaTV appinu í snjallsímum, spjaldtölvum, Apple TV og Android TV.
Búlukka

Búlukka (fræðiheiti: "Lansium parasiticum") er tré af mahóníætt sem er ræktað út af ætum ávexti. Búlukka er upprunnin í Suðaustur-Asíu. Trén ná 30 metra hæð og bera litla hnöttótta ávexti í klösum. Bragðið af aldinkjötinu er sætsúrt og stundum sagt vera mitt á milli greips og vinberja. Tveir helstu hópar ræktunarafbrigða búlukku eru "duku" og "langsat".
Norska úrvalsdeildin

Norska úrvalsdeildin eða "Eliteserien" er efsta deildin í Noregi. Deildin var stofnuð árið 2017 og fyrir þann tíma var hún kölluð "Tippeligaen". Sigurvegari deildarinnar eru norskir meistarar.

Keppnin.

16 lið keppa í deildinni. Tímabilið byrjar í mars og endar í október. Hvert lið spilar við hvort annað tvisvar, einu sinni með heimaleik og einu sinni með útileik, í 30 leikjum alls. Tvö neðstu lið deildarinnar falla í 1. divisjon og tvö efstu lið úr 1. divisjon koma í þeirra stað. Þriðja neðsta liðið í norsku úrvalsdeildinni spilar umspilsleik gegn liði í 1.divisjon.

Tengil.

https://www.eliteserien.no/
Gjald

Gjald er eitthvað sem er greitt (oftast með peningum) í skiptum fyrir eitthvað, oftast þjónustu eða vöru.
Strømsgodset IF

Strømsgodset er norskt knattspyrnulið frá Drammen. Heimavöllur félagsins heitir Marienlyst Stadion.
Sveppate

Sveppate, kombucha eða mansjúríute, er gerjað, léttkolsýrt, sætt svart eða grænt te sem er drukkið um allan heim, stundum út af meintum heilsubætandi áhrifum sem eiga að stafa af örveruflórunni sem lifir í teinu og myndar samfelldan hlemm ofan á vökvanum. Þessi hlemmur er stundum kallaður „Mansjúríusveppur“, til aðgreiningar frá teinu sjálfu, sem er í dag oft nefnt "kombucha" á íslensku. Teið er oft bragðbætt fyrir neyslu með kryddi, safa eða öðrum bragðefnum.

Sveppate gæti verið upprunnið í Mansjúríu í Kína þar sem neysla þess er útbreidd, eða í Rússlandi eða Austur-Evrópu. Algengast er að sveppate sé framleitt í heimahúsum, en ýmsir smáframleiðendur hafa markaðssett sveppate fyrir neytendamarkað.

Sveppate er gert með því að gerja sykrað te með samlífisræktun ýmissa tegunda baktería (aðallega mjólkursýrugerla og ediksgerla) og gers. Sveppurinn eða „móðirin“ (líka kallaður „SCOBY“ á ensku, sem stendur fyrir „"symbiotic culture of bacteria and yeast"“) er í raun líffilma sem inniheldur oftast ölger ("Saccaromyces cerevisiae") og næstum alltaf "Komagataeibacter xylinus" sem breytir alkóhólinu í ediksýru.

Því hefur verið haldið fram að neysla á sveppatei hafi ýmis heilsubætandi áhrif, en þau hafa ekki verið staðfest með rannsóknum.
309

309 (CCCIX í rómverskum tölum) var 9. ár 4. aldar sem hófst á laugardegi samkvæmt júlíanska tímatalinu. Í Rómaveldi var það þekkt sem ræðismannsár Licinianusar og Constantinusar eða sem árið 1064 "ab urbe condita". Það hefur verið þekkt sem árið 309 frá því snemma á miðöldum þegar Anno Domini-tímatalið, hið Kristna tímatal, var tekið upp.
Manx-köttur

Manx-köttur er kattartegund upprunalega frá Mön sem hefur náttúrulega styttri rófu (eða jafnvel enga), lengri afturleggi og hringlaga höfuð. Þeir eru þekktir og eftirsóttir fyrir veiðifærni sína, einkum á skipum, ásamt því að vera mannfélagslegir og virkir.
Rín-Ruhr-stórborgarsvæðið

Rín-Ruhr-stórborgarsvæðið er stærsta stórborgarsvæði í Norðurrín-Vestfalía í Þýskalandi en þar búa um 11 milljónir manna á 7.268 ferkílómetra svæði.

Svæðið er sögulega mikilvægt iðnaðarsvæði. Fjórir alþjóðaflugvellir eru á svæðinu: Düsseldorf, Köln/Bonn, Dortmund og Weeze. Stórar hafnir eru í Dortmund og Duisburg á bökkum vatnakerfis Rínar.
Víknafjöll

Víknafjöll eru fjöll eða fjallgarður á Flateyjarskaga sem ná um 1.100 metrum. Skjálfandi er austan við þau og Flateyjardalsheiði vestan. Þau sjást vel frá Húsavík. Kinnarfjöll eru sunnan við þau og Náttfaravíkur rétt austan.

Tengill.

Náttfaravíkur (o.fl.) - Mbl - Valgarður Egilsson
Sumarklukka

Sumarklukka (fræðiheiti: "Campanula medium"). er tvíær tegund af klukkuætt (Campanulaceae). Hún er ættuð frá Suður-Evrópu.
Svetlana Tsíkhanovskaja

Svetlana Heorhiyeuna Tsíkhanovskaja (fædd 11. september 1982) er hvítrússneskur mannréttindafrömuður og stjórnmálamaður sem bauð sig fram forsetakosninganna í Hvíta-Rússlandi  2020. Sitjandi forsetinn Alexander Lúkasjenkó var lýstur sigurvegari í kosningunni og opinberar tölur gáfu til kynna að hann hefði unnið um 80 prósent atkvæða. Þessi niðurstaða hefur verið mjög umdeild og Lúkasjenkó hefur verið sakaður um að hafa rangt við í kosningunni. Svetlana viðurkenndi ekki sigur Lúkasjenkós og hefur tekið þátt í fjöldamótmælum gegn kosningunum og einræðisstjórn Lúkasjenkós frá ágúst 2020. Hún flúði til Litháen í mótmælunum af ótta um líf sitt og líf barna sinna. Sum ríki, meðal annars Bretland, hafa ekki viðurkennt niðurstöðu kosninganna.
Errea

Erreà er ítalskt fyrirtæki sem gerir íþróttavörur ýmiskonar.

Höfuðstöðvar Errea eru í smábænum Torrile, 13 km norður af Parma.

Var fyrirtækið stofnað 1988 af Angelo Gandolfi. Erreà gerir íþróttafatnað fyrir margar ólíkar íþróttagreinar.
Sveskja

Sveskja er þurrkuð plóma af mismunandi tegundum, þó jafnan evrópsku plómuna ("Prunus domestica").
Pep Guardiola

Josep "Pep" Guardiola Sala er spænskur knattspyrnuþjálfari og fyrrum leikmaður. Hann hefur þjálfað Manchester City frá 2016.

Hann á met yfir flesta sigurleiki í röð La Liga, Bundesliga og ensku úrvalsdeildinni. Sem leikmaður var hann lengst af hjá FC Barcelona og vann deildina sex sinnum með félaginu. Hann var í landsliði Spánar og Katalóníu. Pep spilaði sem varnarsinnaður miðjumaður.

Guardiola er sigursæll þjálfari og vann þrefalt á fyrsta tímabilinu með Barelona; La Liga, Meistaradeild Evrópu og Copa del Rey, Með Bayern sigraði hann deildina öll ár sem hann var þar og með Manchester City hefur hann unnið deildina fjórum sinnum ásamt fimm bikartitlum. Áberandi samkeppni hefur verið milli hans og Jürgen Klopp stjóra Liverpool FC.

Guardiola hefur stutt sjálfstæði Katalóníu.
FC Augsburg

Fußball-Club Augsburg 1907 e. V., oftast þekkt sem FC Augsburg þýskt knattspyrnufélag stofnað í Augsburg. Liðið spilar heimaleiki sína á WWK Arena. Með liðinu spilar íslenski framherjinn Alfreð Finnbogason.
Fondation Louis-Vuitton

Fondation Louis-Vuitton, stofnað árið 2006, er listasafn og menningarmiðstöð styrkt af hópnum LVMH og dótturfyrirtækjum þess. Það er rekið sem löglega aðskilin sjálfseignarstofnun sem hluti af kynningu LVMH á list og menningu.

Listasafnið opnaði í október 2014. Byggingin var teiknuð af arkitektinum Frank Gehry og er við hliðina á "Jardin d'Acclimatation" í "Bois de Boulogne" í 16. hverfi Parísar. Meira en 1 400.000 manns heimsóttu "Fondation Louis-Vuitton" árið 2017.
1971

Árið 1971 (MCMLXXI í rómverskum tölum) var 71. ár 20. aldar og hófst á föstudegi samkvæmt gregoríska tímatalinu.
Sunnuklukka

Sunnuklukka (fræðiheiti: "Campanula aucheri") er tegund af klukkuætt (Campanulaceae), ættuð frá Kákasusfjöllum og Balkanskaga. Hún er oft talin undirtegund af Klungurklukku (Campanula saxifraga), sem C. s. ssp. aucheri A.DC..

Hún verður 5 sm há, með spaðalaga grunnblöð, um 4 sm löng.
Reykjavíkurnætur (sjónvarpsþættir)

Reykjavíkurnætur voru íslenskir aðstæðukomedíuþættir í leikstjórn Agnars Jón Egilssonar sem einnig var höfundur handrits. Þættirnir voru sýndir vorið 2005 á Stöð 2. Aðalframleiðandi var Baltasar Kormákur. Stjórn kvikmyndatöku annaðist Jón Karl Helgason og klippari var Viðar Víkingsson. Sögn ehf. styrkti þættina.

Þættirnir fjölluðu um fjögur ungmenni á djammtímabilinu sínu. Þættirnir áttu að líkjast "Vinum".

Leikarar voru Víkingur Kristjánsson, Þórunn Erna Clausen, Björn Hlynur Haraldsson og Inga María Valdimarsdóttir.

Þættirnir urðu sex talsins, fyrsti var sýndur þann 11. mars 2005 og sá síðasti 15. apríl 2005.
Naglfar

Naglfar var skip það er gert var úr nöglum dauðra manna í ásatrú. Hrymur heitir jötuninn sem stýrir "Naglfari".

Úr Snorra-Eddu, Ragnarök:

"„...Þá verður og það að Naglfar losnar, skip það er svo heitir. Það er gert af nöglum dauðra manna, er það fyrir því varnanar vert ef maður deyr með óskornum nöglum að sá maður eykur mikið efni til skipsins Naglfars er goðin og menn vildu sent að gert yrði. En í þessum sævargang flýtur Naglfar. Hrymur heitir jötunn er stýrir Naglfari.“"
Hjartaklukka

Hjartaklukka (fræðiheiti: "Campanula carpatica") er tegund af klukkuætt (Campanulaceae), ættuð frá Karpatíufjöllum.
Johnny English

Johnny English er bresk gamanmynd frá 2003 um seinheppna spæjarann "Johnny English" (Rowan Atkinson). Í myndinni verður "Johnny English" einn aðalspæjarinn í bresku leyniþjónustunni þegar allir í leyniþjónustunni deyja allir í sömu sprengingunni og hllutverk hans er að passa á að bresku krúnunni verður ekki stolið. Kvikmyndin var frumsýnd 18. júlí 2003. Aðalleikarar eru Rowan Atkinson, Ben Miller, Tasha de Vasconcelos og John Malkovich. Höfundar handrits eru Neal Purvis, Robert Wade, Walliams Davies og Peter Howitt sem einnig er leikstjóri. Framhaldskvikmyndin Johnny English Reborn kom síðan út árið 2011 og þriðja myndin Johnny English Strikes Again kom út árið 2018.

Framleiðsla.

Árið 2000 var tilkynnt að Rowan Atikinson myndi fara með aðalhlutverk í væntanlegri spæjaragrínkvikmynd. Í júlí 2002 hófust tökurnar og stóðu þær yfir í fjórtán vikur og fóru tökurnar að mestu leyti fram í London og fóru tveir dagar í það að taka upp lokasenu myndarinnar. Myndin var síðan frumsýnd 18. júlí 2003 í Bretlandi.
Tindaklukka

Tindaklukka (fræðiheiti: "Campanula raineri") er tegund af klukkuætt (Campanulaceae), ættuð frá Ölpunum (Ítalíu og Sviss).
Stjörnuklukka

Stjörnuklukka (fræðiheiti: "Campanula poscharskyana") er tegund af klukkuætt (Campanulaceae), ættuð frá Balkanlöndunum.
Gunnar Baldursson

Gunnar H. Baldursson, þekktur einnig sem Gunni Bald er íslenskur leykmyndahönnuður og brúðugerðarmaður. Gunnar byrjaði feril sinn á RÚV árið 1971, á ferili hans var hann þekktastur fyrir leikmyndir sínar í Spaugstofunni, en hann smíðaði þær frá 1989-2010. Fleri verk eftir Gunnar eru Fastir liðir eins og venjulega, Gettu betur og Hraðfréttir. Hann hefur einnig gert leykmyndir í kvikmyndunum "Óðal feðranna", "Hrafninn flýgur" og "Algjör Sveppi og Gói bjargar málunum".

Brúðugerð.

Gunnar er einnig góður brúðugerðarmaður og skapaði brúðurnar "Glám og Skrám", "Pál Vilhjálmsson" og "Binna bankastjóra."
Hamraklukka

Hamraklukka (fræðiheiti: "Campanula formanekiana") er tegund af klukkuætt (Campanulaceae), ættuð frá Grikklandi og Makedóníu.
Jürgen Klopp

Jürgen Norbert Klopp (fæddur 16. júní 1967 í Stuttgart) er þýskur knattspyrnuþjálfari og fyrrverandi leikmaður.

Síðan árið 2015 hefur hann þjálfað enska stórliðið Liverpool F.C..

Sem knattspyrnumaður spilaði hann m.a. hjá Eintracht Frankfurt II (1987–1988) og 1. FSV Mainz 05 (1990–2001).

Í febrúar árið 2001 var hann ráðinn til starfa hjá Mainz 05. Sjö árum seinna, árið 2008, var hann ráðinn til Borussia Dortmund og þann 8. október 2015 var hann ráðinn sem knattspyrnustjóri hjá Liverpool FC. Árið 2021 varð hann sá stjóri félagsins sem komst fljótast upp í 200 sigra. Keppni eða rígur milli Klopps og Pep Guardiola hefur verið áberandi en Manchester City hefur t.d. att kappi við Liverpool í úrvalsdeild, deildarbikurum og Meistaradeild Evrópu.

Klopp framlengdi samning sinn við Liverpool til 2026 vorið 2022.
It's Okay to Not Be Okay

It's Okay to Not Be Okay (Kóreska: 사이코지만 괜찮아; "Saikojiman gwaenchana") er suður-kóreskur sjónvarpsþáttur.
Lykilklukka

Lykilklukka (fræðiheiti: "Campanula primulifolia") er tegund af klukkuætt (Campanulaceae), ættuð frá Spáni og Portúgal.
Mjölbjalla

Mjölbjalla (fræðiheiti "Tenebrio molitor") er stór bjalla af mjölbjölluætt (Tenebrionidae) sem lifir einkum á plöntuafurðum og plöntuleifum. Hún er jafnbreið fram og aftur og er dökkdumbrauð til svört á lit. Bjallan er upprunnin í Evrasíu en er útbreidd um allan heim. Hún þrífst utanhúss á Norðurlöndum og hefur fundist á nokkrum stöðum á Íslandi. Bjallan þrífst vel í skemmdu mjöli sem raki hefur komist í og var áður til vandræða í bakaríum.

Eins og öll skordýr sem taka fullkominni myndbreytingu fer mjölbjalla gegnum fjögur form, frá eggi (fóstur), lirfu og púpuform og síðan fullvaxta skordýr. Eðlilegur lífsferill bjöllunnar er tvö ár. Mjölbjalla verpir allt að 500 eggjum. Í heimkynnum sínum eru bjöllurnar einkum á ferli á nóttunni.

Mjölbjalla berst með mjölsendingum. Hún fannst fyrst í Reykjavík árið 1934 og nokkru síðar á Ísafirði. Mjölbjöllur hafa verið ræktaðar sem gæludýrafæða og dýrafóður því lirfur bjöllunar (mjölormar) er stórar eða allt að 25 mm og afar prótínríkar. Það tíðkast víða um lönd að gefa garðfuglum (hænum o.fl.) mjölbjöllulirfur einkum um varptímann þegar fuglarnir þurfa próteinríka fæðu.

Mjölormar hafa verið notaðir í sælgætisgerð til að framleiða sælgæti með tequila bragði.